Obsah  správy o činnosti pre organizácie

Fyzické osoby a právnické osoby (ďalej len organizácie) majú povinnosť podľa § 5a ods. 6 a ods. 7 zákona SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov (ďalej len zákon SNR č. 51/1988 Zb.) a podľa § 13a vyhlášky SBÚ č. 89/1988 Zb. o racionálnom využívaní výhradných ložísk, o povoľovaní a ohlasovaní banskej činnosti a ohlasovaní činnosti vykonávanej banským spôsobom v znení vyhlášky SBÚ č. 16/1992 Zb. predložiť správu o vykonanej banskej činnosti a činnosti vykonávanej banským spôsobom alebo inej činnosti upravenej týmto zákonom (napr. prehľad o používaní, uskladňovaní a preprave výbušnín, činnosť na vyhradených technických zariadeniach) za uplynulý rok v lehote do jedného mesiaca po uplynutí príslušného kalendárneho roka.

Organizácie predkladajú správu o činnosti miestne príslušnému obvodnému banskému úradu podľa sídla organizácie (vyhláška Ministerstva hospodárstva SR č. 333/1996 Z. z., ktorou sa ustanovujú obvody pôsobnosti obvodných banských úradov).
Organizácia, ktorá vykonáva činnosť v obvode iného obvodného banského úradu, než ktorý jej vydal banské oprávnenie, predkladá správu o činnosti aj tomuto obvodnému banskému úradu.
Pokiaľ organizácia vykonáva činnosť v  obvodoch pôsobnosti niekoľkých obvodných banských úradov, predkladá správy o činnosti na všetky obvodné banské úrady, v ktorých pôsobnosti činnosť vykonáva. 

V správe o činnosti (ďalej len „správa“) organizácia uvedie:
a)	identifikačné údaje organizácie (názov, resp. obchodné meno, sídlo, resp. miesto podnikania, IČO, telefonický kontakt, e-mailovú adresu),
b)	meno, priezvisko a funkciu zodpovedného vedúceho zamestnanca určeného na zaistenie odborného a bezpečného riadenia banskej činnosti alebo činnosti vykonávanej banským spôsobom alebo inej činnosti upravenej zákonom SNR č. 51/1988 Zb., prípadne vedúceho riadiaceho zamestnanca (ak činnosť neriadi priamo zodpovedný vedúci zamestnanec),
c)	meno a priezvisko a funkciu zamestnanca, ktorý správu vyhotovil, telefonický kontakt, e-mailovú adresu),
d)	meno a priezvisko štatutárneho zástupcu, telefonický kontakt, e-mailovú adresu),
e)	akú činnosť vykonáva (či ide o banskú činnosť, činnosť vykonávanú banským spôsobom, resp. či ide o kombináciu uvedených činností, alebo ide o inú činnosť upravenú zákonom SNR č. 51/1988 Zb.).

Správnosť údajov v správe  a v jej prílohách potvrdia svojim podpisom vyššie uvedení zamestnanci.

K správe organizácia priloží tabuľky vyplnené podľa príloh: 
Údaje podľa príloh č. 1 až č. 9 organizácie vyplňujú aj v negatívnom prípade – v tom prípade sa jednotlivé položky vyplnia napr.: 0 nápisom „nepoužíva sa“ a pod. 
V prípade, že v porovnaní s predchádzajúcim rokom došlo k výrazným zmenám jednotlivých sledovaných údajov, príslušnú prílohu a tabuľku je potrebné doplniť stručným vysvetľujúcim komentárom.

Prílohy sa vyplňujú podľa činností, ktoré organizácie vykonávajú a to podľa nasledujúcej schémy:
I.	Organizácie, ktoré sú oprávnené podnikať podľa zákona č. 455/1991 Zb. o živnostenskom podnikaní v znení neskorších predpisov (živnostenský zákon) a v rámci podnikateľskej činnosti vykonávajú trhacie alebo ohňostrojné práce prípadne vyrábajú výbušniny alebo výbušniny uskladňujú, predložia údaje podľa Prílohy č. 1 a Prílohy č. 7. 

II.	Organizácie, ktoré sú oprávnené podnikať podľa zákona SNR č. 51/1988 Zb.  pričom
vykonávajú banskú činnosť alebo činnosť vykonávanú banským spôsobom uvedenú v:
-	§ 2 písm. a), c), d), e), f), g), h) zákona SNR č. 51/1988 Zb., 
-	§ 3 písm. a) zákona SNR č. 51/1988 Zb. okrem dobývania ložísk nevyhradených nerastov vrátane úpravy a zušľachťovania nerastov vykonávaných v súvislosti s ich dobývaním,
-	§ 3 písm. c), d), e), f), g), h), i) zákona SNR č. 51/1988 Zb., 
predložia údaje podľa Prílohy č. 2 a Prílohy č. 7.

III. 	Organizácie, ktoré sú oprávnené podnikať podľa zákona SNR č. 51/1988 Zb. pričom na povrchu vykonávajú banskú činnosť alebo činnosť vykonávanú banským spôsobom uvedenú v:
-	§ 2 písm. b) zákona SNR č. 51/1988 Zb., 
-	§ 3 písm. a) zákona SNR č. 51/1988 Zb. okrem zabezpečenia a likvidácie banských diel a lomov ako aj vyhľadávania a ložiskového geologického prieskumu nevyhradených nerastov,
predložia údaje podľa Prílohy č. 1, Prílohy č. 3, Prílohy č. 4, Prílohy č. 5, Prílohy č. 6 a Prílohy č. 7, 

IV.  Organizácie, ktoré sú oprávnené podnikať podľa zákona  SNR č. 51/1988 Zb. pričom vykonávajú banskú činnosť alebo činnosť vykonávanú banským spôsobom v podzemí uvedenú v:
-	§ 2 písm. b) zákona SNR č. 51/1988 Zb. (otvárka, príprava a dobývanie výhradných ložísk),
-	§ 3 písm. a) zákona SNR č. 51/1988 Zb. okrem zabezpečovania a likvidácie banských diel a lomov a vyhľadávania a ložiskového geologického prieskumu nevyhradených nerastov (dobývanie ložísk nevyhradených nerastov vrátane úpravy a zušľachťovania nerastov vykonávaných v súvislosti s ich dobývaním),
predložia údaje podľa Prílohy č. 1, Prílohy č. 3, Prílohy č. 4, Prílohy č. 5, Prílohy č. 6, Prílohy č. 7, Prílohy č. 8 a Prílohy č. 9, 

V.  Organizácie, ktoré vykonávajú inú činnosť podľa zákona SNR č. 51/1988 Zb. pričom nevykonávajú žiadnu banskú činnosť (ďalej len „BČ“), ani činnosť vykonávanú banským spôsobom (ďalej len „ČVBS“) a ani nespadajú pod organizácie uvedené v bode I., k správe neprikladajú žiadnu prílohu.

Príloha č. 1

Používanie, uskladňovanie a prevoz výbušnín
v súvislosti s vykonávaním trhacích a ohňostrojných prác

Spotreba trhavín (kg),	
Spotreba rozbušiek (ks),	
Spotreba bleskovice (m),	
Pyrotechnické výrobky (druh a množstvo),                             
Počet povolení trhacích prác veľkého rozsahu,	
Počet vykonaných trhacích prác veľkého rozsahu (odstrelov),
Počet povolení trhacích prác malého rozsahu,	
Počet povolení ohňostrojných prác,                                          	
Počet vykonaných ohňostrojných prác,                                  
Sťažnosti na trhacie / ohňostrojné práce (počet, stručný popis sťažnosti, vyriešenia sťažnosti),	
Nabíjacie zariadenia (typ / počet),
Počet uskutočnených prevozov výbušnín.

     Sklady výbušnín 
stav ku koncu predchádzajúceho roka

Umiestnenie skladu výbušnín (na povrchu, pod povrchom),		
Počet skladov výbušnín,
Celková uskladňovacia kapacita skladu  (podľa kolaudačného rozhodnutia)	 
- trhavín (kg),
- rozbušiek  (ks),
- bleskovice (m),
Územné rozhodnutie o umiestnení skladu (vydané kým, pod značkou, resp. číslom, dátum vydania),
Stavebné povolenie pre sklad (vydané kým, pod značkou, resp. číslom, dátum vydania),
Kolaudačné rozhodnutie pre sklad (vydané kým, pod značkou, resp. číslom, dátum vydania).

 Príloha č. 2

Prehľad o vykonávaní inej BČ a ČVBS

a)	Druh vykonávanej činnosti (BČ alebo ČVBS) pre každú jednotlivú prevádzkovú jednotku zvlášť (názov prevádzky, lokality, ...),
b)	Účel vykonávanej činnosti,
c)	Rozsah vykonávanej činnosti,
d)	K. ú. miesta vykonávanej činnosti,
e)	Počet zamestnancov organizácie v členení:
- 	celkový počet zamestnancov, 
- 	počet zamestnancov na povrchu, 
- 	počet zamestnancov v podzemí,
f)	Základné, používané vyhradené technické zariadenia – uvádzajú sa v členení podľa Prílohy č. 6. 

Príloha č. 3
Prehľad o dobývaní nerastov
(podľa plánu otvárky, prípravy a dobývania alebo plánu využívania ložiska)

Pre každú prevádzkovú jednotku organizácie (prevádzku, lom, dobývací priestor, lokalitu) sa uvedie zvlášť:
1.	Druh a množstvo vydobytého nerastu, vrátane hodnoty objemovej hmotnosti, pričom organizácie uvedú výsledné množstvo ťažby v kt pri všetkých druhoch nerastov, okrem zemného plynu. 
2.	Celkový počet zamestnancov v organizácii, z toho počet zamestnancov zamestnaných osobitne pri dobývaní (pri otvárke, príprave rozpojovania, nakladania a dopravy k úpravni), pri úprave a zušľachťovaní, prípadne aj počet zamestancov cudzích organizácií podieľajúcich sa na týchto činnostiach – Príloha č. 4, vrátane stručného popisu bansko-hospodárskeho vývoja, a to podľa plánu otvárky, prípravy a dobývania alebo plánu využívania ložiska. 
3.	Vybrané aktuálne riešené problémy v organizácii, týkajúce sa problematiky využívania ložísk úžitkových nerastov, bezpečnosti práce a prevádzky, riešenia stretov záujmov, efektívnosti úpravy a zušľachťovania vydobytého nerastu a pod., pri vykonávaní BČ alebo ČVBS. 
4.	Rizikové pracoviská (uviesť počet pracovísk podľa druhu rizík a počet zamestnancov ohrozených - pracujúcich na týchto pracoviskách) - viď. tabuľka v Prílohe č. 7. 
5.	Povrchové dobývanie  – spôsob dobývania a úpravy nerastov, základné, resp. zreteľa hodné strojné, dopravné a elektrické zariadenia používané pri dobývaní, nakladaní, vŕtaní, otvárkových a odkrývkových prácach, výrobe stlačeného vzduchu, doprave, úprave a zušľachťovaní – uviesť počet, typ, prípadne aj výkon týchto zariadení v členení podľa Prílohy č. 5. 
6.	Výbušniny – v prípade používania výbušnín uviesť údaje podľa Prílohy č. 1. 
7.	Základné, používané vyhradené technické zariadenia (VTZ) tlakové, zdvíhacie, plynové a elektrické sa uvádzajú v členení podľa Prílohy č. 6. 
8.	Znovu zužitkovanie (rekultivácia) priestorov po vydobytom neraste (plošný rozsah v ha, spôsob vykonávania rekultivácie, vrátenie na pôvodné užívanie). 
9.	Haldy a odkaliská (uviesť počet osobitne v dobývacom priestore a osobitne mimo dobývacieho priestoru, plošný záber v ha, uložené množstvo v tis. m3, voľná kapacita v tis. m3 jednotlivo podľa samostatne evidovaných háld a odkalísk, ako aj kategóriu úložiska (A, B). 
10.	Vývoj pracovnej úrazovosti a mimoriadnych udalostí. Porovnanie počtu pracovných úrazov s predchádzajúcim rokom, ako aj ich početnosť na 100 zamestnancov (všetkých zamestnancov organizácie, nie len pri ťažbe alebo úprave nerastov). Uviesť v členení podľa Prílohy č. 7. 
11. 	Banská záchranná služba. Záchranárska technika (typy, počty), záchranári (počty, členenie - funkcie). Uvedú sa aj organizácie, ktoré majú povinnosť zabezpečovať banskú záchrannú službu.
12. Hlbinné dobývanie - bezpečnosť podzemných diel, zvislé a dlhé banské diela (spôsob razenia, počet a typy základnej, resp. zreteľa hodnej, použitej mechanizácie, spôsob odťažby, dĺžka vyrazených diel), dobývanie (dobývacie metódy, počet dobývok), vetranie (vedenie banských vetrov, prístroje na meranie koncentrácie plynov), protipožiarna ochrana v podzemí (vecné prostriedky a ich rozmiestnenie, požiarne sklady, požiarna nádrž a požiarny vodovod, sklady horľavých kvapalín a mazív, základné strojné zariadenia (vrtné, raziace, nakladacie, dopravné a elektrické)), ťažné zariadenia, odvodňovanie (hrádze, čerpacie zariadenia) v členení podľa Prílohy č. 7 a Prílohy č. 8.

Príloha č. 4

Dobývanie nerastov a počet zamestnancov zamestnaných pri dobývaní

Dobývací priestor
Ložisko nevyhradeného nerastu (názov lokality)
Dobývaný nerast
	Vydobyté množstvo nerastu v kt
a) celkom
b) podzemie
c) povrch	Počet zamestnancov
a) celkový počet 
b) pri dobývaní
c) pri úprave a zušľachťovaní
d) u cudzích organizácií	o (t/m3)
objemová hmotnosť nerastu	

				

Poznámka:
•	organizácia NAFTA a.s. – uvedie ťažbu za celú ťažobnú jednotku (západ alebo východ) podľa jednotlivých dobývacích priestorov a uvedie počet zamestnancov osobitne:
-	pri prieskumných prácach, 
-	pri ťažbe zemného plynu, 
-	pri ťažbe ropy a gazolínu, 
-	pri opravách ťažobných sond,
•	ostatné organizácie – uvádzajú názov dobývacieho priestoru, v prípade ložiska nevyhradeného nerastu miestny názov, resp. lokalitu ložiska, 
•	organizácie NAFTA a.s. a ENGAS s.r.o., Nitra – uvedú osobitne:
-   ťažbu gazolínu v kt,
-   ťažbu zemného plynu v tis m3,
•	organizácia Solivary a.s. Prešov – uvedie osobitne:
- 	ťažbu soľanky v m3,
- 	výrobu soli v kt,
- 	počet pracovníkov pri ťažbe soľanky,
- 	počet pracovníkov pri výrobe soli,
•	všetky organizácie, aj napriek tomu, že vykazujú množstvo ťažby v tis. m3  (napr. stavebný kameň, štrkopiesky, piesky, tehliarske suroviny a pod.), vždy uvedú výsledné množstvo ťažby v kt (po prepočítaní podľa priemernej objemovej hmotnosti ťaženého nerastu). Toto neplatí pre ťažbu zemného plynu !

	Pokiaľ došlo v porovnaní so stavom v predchádzajúcom roku k výraznejším zmenám v údajoch, tieto je nutné náležite okomentovať.

Príloha č. 5

Za základné, používané strojné zariadenia 
používané pri dobývaní a úprave nerastu sa považujú:

-	Rýpadlá,
-	Nakladače,
-	Dumpre,
-	Dozéry,
-	Vrtné súpravy,
-	Drviče,
-	Triediče,
-	Iné dôležité zariadenia použité pre úpravu a zušľachťovanie nerastov, 

Do správy sa uvedie názov zariadenia, typ a počet.
Pokiaľ došlo v porovnaní so stavom v predchádzajúcom roku k výraznejším zmenám v údajoch, tieto je nutné náležite okomentovať.

Príloha č. 6

Pre účely správy o činnosti sa za základné, používané vyhradené technické zariadenia považujú technické zariadenia podľa vyhlášky MPSVaR č. 508/2009 Z. z.
ktorou sa ustanovujú podrobnosti na zaistenie bezpečnosti a ochrany zdravia
pri práci s technickými zariadeniami tlakovými, zdvíhacími, elektrickými
a plynovými a ktorou sa ustanovujú technické zariadenia, ktoré sa považujú 
za vyhradené technické zariadenia, z nich sa však uvádzajú len:

I.    Vyhradené technické zariadenia zdvíhacie:
Žeriavy a zdvíhadlá s nosnosťou nad 5000 kg 
a)	s motorovým pohonom,
b)	s ľudským pohonom.

Do správy sa uvedie názov a počet prevádzkovaných zdvíhacích zariadení podľa príslušných skupín.

II.  Vyhradené technické zariadenia tlakové:
a) 	vykurované alebo inak vyhrievané technické zariadenia s rizikom prehriatia určené na výrobu pary alebo na ohrev kvapalín, ktorých teplota je vyššia ako bod varu pri tlaku 0,05 MPa a to:
1. parné kotly I. triedy,
2. parné kotly II. triedy,
3. parné kotly III. triedy,
4. parné kotly IV. triedy,
b)	tlakové nádoby stabilné, zaradené do skupiny A a B,
c)	tlakové nádoby na dopravu plynov, zaradené do skupiny A a B,
d)	tlakové nádoby hasiacich prístrojov pojazdných a prenosných, zaradené do skupiny A a B.

Do správy sa uvedie názov a počet prevádzkovaných tlakových zariadení podľa príslušných skupín.

III.	Vyhradené technické zariadenia plynové:
Určené na:
a)	výrobu plynu, zaradené do skupiny A a B,
b)	skladovanie plynu, zaradené do skupiny A a B,
c)	spotrebu plynu spaľovaním vrátane zariadenia na výrobu ochranných atmosfér pri tepelnom spracúvaní, zaradené do skupiny A a B.
 
Do správy sa uvedie názov a počet prevádzkovaných plynových zariadení podľa príslušných skupín.

IV. Vyhradené technické zariadenia elektrické:
Zaradené do skupiny A, z nich však len:
a)	technické zariadenie na výrobu elektrickej energie s menovitým výkonom nad 3 MW, 
b)	technické zariadenie na premenu elektrickej energie s príkonom nad 250 kVA, 

Do správy sa uvedie názov a počet prevádzkovaných elektrických zariadení.

Príloha č. 7

Vývoj pracovnej úrazovosti a chorôb z povolania

Pracovné úrazy:
1.	za príslušný rok – spolu a v členení podľa pracoviska na povrchu a v podzemí: 
-	registrované pracovné úrazy, 
-	smrteľné pracovné úrazy, 
-	pracovné úrazy s ťažkou ujmou na zdraví, 

2.	počet vymeškaných kalendárnych dní pri jednotlivých pracovných úrazoch, (údaj je nutný aj pre vyhodnocovanie úrazovosti podľa ESAW),

3.	početnosť  úrazov na 100 zamestnancov (všetkých zamestnancov, nie len pri ťažbe alebo úprave a zušľachťovaní nerastov),

4.	príčiny pracovných úrazov (štatistická značka) / počet / %,

5.	zdroje pracovných úrazov (štatistická značka) / počet / %,

6.	Uvedú sa stručne, prijaté a vykonané opatrenia na zabránenie opakovania vzniku pracovných úrazov. 

Mimoriadne udalosti a nebezpečné stavy: 
Uvedie sa počet a stručný popis prijatých a vykonaných opatrení na zabránenie ich vzniku.

Závažné prevádzkové nehody (havárie):
Uvedie sa počet a stručný popis prijatých a vykonaných opatrení na zabránenie ich vzniku.

Choroby z povolania:
1.	Uvedie sa ich počet za príslušný rok v členení podľa tabuľky:
	
Ohrozenie	Počet pracovísk
s ohrozením	Počet ohrozených zamestnancov	Počet zistených chorôb	
Zo zaprášenia pľúc				
Z hluku				
Z vibrácií, vazoneuróza				
Jednostranné zaťaženie				
Spolu				

2.	Uvedú sa stručne, prijaté a vykonané opatrenia na zabránenie opakovania sa vzniku chorôb z povolania.

Príloha č. 8

Základné, používané strojné zariadenia používané v hlbinných baniach

Strojné zariadenia podľa skupín činnosti	Počet kusov celkom	Počet kusov   v prevádzke	
Stroje – razenie horizontálnych banských diel 
 z toho:   raziace kombajny                                                                                         vrtné vozy                                                                         
vrtné plošiny                                                                                                   raziace komplexy                                                              			
Stroje – razenie vertikálnych banských diel 
 z toho:  raziace plošiny                                    
               raziace stroje                                       			
Dobývacie zariadenia
 z toho:  dobývacie kombajny
              dobývacie komplexy            			
Bezkoľajové prepravníkové nakladače			
Koľajové lokomotívy 
 z toho:  trolejové                                       
              dieselové                                      
              akumulátorové                               		

	
Závesné lokomotívy			
Čerpacie zariadenia 
z toho:  hlavné čerpadlá                          
              pomocné čerpadlá                     			
Hlavné ventilátory 
 z toho:  na povrchu                                  
              v podzemí                                    			
Stabilné kompresory – spolu/v podzemí			

Príloha č. 9

Činné ťažné zariadenia – ťažné stroje

	Počet	
Ťažné stroje
Z toho:      -     veľké  
-	malé   		
Ťažné stroje na 
-	striedavý prúd
-	jednosmerný prúd
		
Ťažné stroje podľa umiestnenia
-	vo veži 
-	na úrovni povrchu 
-	v podzemí		
Ťažné stroje
-	jednolanové 
-	dvojlanové 
-	viaclanové		
Ťažné stroje
-	jednobubnové
-	dvojbubnové
-	s trecím kotúčom		
Ťažné zariadenia
-	klietkové
-	skipové
-	podstavník		

Poznámka: 	- veľké ťažné zariadenia s menovitou rýchlosťou nad 3 m.s-1
                   	- malé ťažné zariadenie s menovitou rýchlosťou pod 3 m.s-1